ເມືອງ Heshan ​​ຍົກເລີກ ການສ້າງ ໂຮງງານ ຜະລິດ ເຊື້ອໄຟ ນິວເຄລຍ
ລັດຖະບານ​​ເມືອງ Heshan ​​ໃນ​ແຂວງ Guangdong ຈະ​ໂຈະໂຄ​ງການ​​​​ສ້າງໂຮງງານນິວເຄລຍ ມູນ​ຄ່າ 6 ພັນ​ລ້ານ​ໂດ​ລາ ຂອງ​ບໍລິສັດນິວ​ເຄລຍ​ແຫ່ງຊາດ​ຈີນ.
ບັນດາເຈົ້າໜ້າທີ່ ຢູ່ພາກໃຕ້ຂອງຈີນ ກ່າວວ່າ ເຂົາເຈົ້າໄດ້ຍົກ ເລີກແຜນການກໍ່ສ້າງ ໂຮງງານຜະລິດເຊື້ອໄຟນິວເຄລຍ ຫລັງ ຈາກໄດ້ມີການປະທ້ວງຈາກ ປະຊາຊົນໃນເຂດທ້ອງຖິ່ນ ລັດຖະບານເມືອງ Heshan ໃນແຂວງ Guangdong ກ່າວຢູ່ ໃນຖະແຫລງ ການສະບັບນຶ່ງ ໃນວັນເສົາມື້ນີ້ວ່າ ຕົນຈະໂຈະ ໂຄງການມູນຄ່າ 6 ພັນລ້ານໂດລາ ຂອງບໍລິສັດນິວເຄລຍແຫ່ງ ຊາດຈີນ ທີ່ຈະສ້າງໂຮງງານ ສາມາດຜະລິດແລະກັ່ນທາດ ຢູເຣນຽມ ໃຫ້ເປັນເຊື້ອໄຟນິວເຄລຍນັ້ນ ເຈົ້າຄອງກຳແພງ Wu Yuxion ກ່າວວ່າ ລັດຖະບານເມືອງ Heshan ເຄົາລົບຄວາມນຶກຄິດຂອງປະຊາຊົນ ແລະຈະບໍ່ສະ ເໜີໃຫ້ຮັບຮອງເອົາໂຄງການດັ່ງກ່າວ ການເຄື່ອນໄຫວທີ່ວ່ານີ້ໄດ້ມີຂື້ນຫລັງຈາກຫລາຍຮ້ອຍຄົນພາ ກັນເຂົ້າຮ່ວມການເດີນຂະບວນ ຢູ່ເມືອງ Jiangmen ທີ່ຕັ້ງຢູ່ ໃກ້ຄຽງ ໃນວັນສຸກວານນີ້ ເພື່ອປະທ້ວງຕໍ່ແຜນການກໍ່ສ້າງ ໂຮງງານດັ່ງກ່າວ ການຄັດຄ້ານໄດ້ມີຂຶ້ນ ກໍເພາະວ່າມີຄວາມເປັນຫ່ວງກ່ຽວກັບຄວາມ ປອດໄພແລະກຳມັນຕະພາບລັງສີຂອງນິວເຄລຍ